Diari Oficial de la Generalitat Valenciana


Sumari del DOGV 9397, del 03-08-2022 (2022/7406)

Extracte de la Resolució de 27 de juliol de 2022, de la Direcció General de Formació Professional i Ensenyaments de Règim Especial, per la qual es convoquen subvencions per a incrementar l'accés d'alumnes a determinats cicles de Formació Professional.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9397

Data del DOGV
:   03-08-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/7406


Data del document
:   27-07-2022

Organisme emissor
:   Conselleria d'Educació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

Extracte de la Resolució de 27 de juliol de 2022, de la Direcció General de Formació Professional i Ensenyaments de Règim Especial, per la qual es convoquen subvencions per a incrementar l'accés d'alumnes a determinats cicles de Formació Professional. [2022/7406]  
BDNS (identif.): 641904.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/641904)  
  
Primer. Beneficiàries  
Podran tindre la condició de beneficiàries les dones sol·licitants matriculades per primera vegada l'any acadèmic 2021-2022 en primer curs en algun dels cicles formatius relacionats en la convocatòria.  
  
  
Segon. Objecte i àmbit d'aplicació  
La resolució té per objecte la concessió de subvencions a les beneficiàries per a fomentar la incorporació de les alumnes al primer curs dels cicles formatius de grau bàsic, grau mitjà o grau superior i cursos d'especialització, impartits en centres públics de l'àmbit territorial de la Comunitat Valenciana.  
  
Tercer. Bases reguladores  
Es troben recollides en l'Ordre 35/2022, de 15 de juny, de la consellera d'Educació, Cultura i Esport, per la qual s¿estableixen les bases reguladores per a la concessió de subvencions per a incrementar l'accés d'alumnes a determinats cicles de Formació Professional, publicada en el Diari Oficial de la Generalitat Valenciana núm. 9367 de 22.06.2022.  
  
  
Quart. Quantia  
1. Les subvencions que es convoquen tenen caràcter anual, atés que la seua realització comprén un exercici pressupostari. Les ajudes convocades es financen amb càrrec al capítol IV de la línia pressupostària S7416000 de l'aplicació pressupostària 77.74.88.949.01, amb un import màxim de 70.061,33 euros.  
2. L'import global màxim de 70.061,33 euros es distribuirà de manera equitativa entre totes les beneficiàries, de manera que cada beneficiària rebrà una quantitat idèntica sense sobrepassar el límit màxim de 600 euros i mínim de 400 euros. El nombre màxim de subvencions atorgades serà de 175.  
  
Cinqué. Termini de presentació de sol·licituds  
Les sol·licituds es presentaran, a partir de l'endemà a la de la seua publicació en el Diari Oficial de la Generalitat Valenciana i fins al 16 de setembre de 2022, de manera telemàtica a la seu electrònica de la Generalitat, accessible en la pàgina web   
http://www.gva.es/es/inicio/procedimientos'id\_proc=14150  
La convocatòria a què fa referència aquest extracte pot consultar-se en aquest diari.  
  
València, 27 de juliol de 2022.- El director general de Formació Professional i Ensenyaments de Règim Especial: Manuel Gomicia Giménez.